Milan Borjan

Milan Borjan (* 23. október 1987, Knin, Chorvátska socialistická republika, Juhoslávia) je kanadský profesionálny futbalista, ktorý hráva na poste brankára v slovenskom klube ŠK Slovan Bratislava, kde je na hosťovaní z FK Crvena zvezda. 
Raný život.
Borjan sa narodil v Knine v bývalej Juhoslávie. V Knine žili až do Operácie Búrka v roku 1995, vtedy jeho rodina sa presťahovala do Belehradu. V roku 2000 rodina emigrovala do Kanady, najskôr do Winnipegu a potom sa usadili v Hamiltone.
Klubová kariéra.
V roku 2005 šiel Borjan na skúšku do Boca Juniors no neuspel. O rok neskôr sa pripojil k Nacional Montevideo kde hral za ich mládežnícky tím. V júli 2007 to skúsil v Club Atlético River Plate a jeho pôsobenie v Južnej Amerike skončil v argentínskom klube Quilmes Atlético Club kde hral dokonca sezóny 2007/08.
Rad.
Borjan sa vrátil do Srbska v januári 2009 a podpísal zmluvu s belehradským klubom FK Rad, ktorý pôsobil v srbskej superlige. Začínal ako trojka. Za klub debutoval 16. augusta 2009 v zápase proti FK Smederovo. Postupne sa vypracoval na post jednotky a za jeho pôsobenia prispel k umiestneniu tímu na 4. mieste v lige a k postupu do predkôl Európskej ligy UEFA 2011/12.
Sivasspor.
Po vystúpení na Zlatom pohári CONCACAF 2011 sa Borjan pripojil k tureckému klubu Sivasspor. V klube debutoval 11. septembra 2011 pri prehre 1:2 s Karabüksporom.
Hosťovanie vo Vaslui.
Kvôli nedostatku hracieho času v Turecku bol Borjan poslaný na hosťovanie do rumunského klubu Vaslui do konca sezóny 2011/12, s opciou na odkúpenie hráča za nezverejnenú sumu. Borjan odohral za klub 16 zápasov v ktorých si sedemkrát udržal čisté konto a pomohol tímu postúpiť do predkôl Ligy majstrov UEFA 2012/13.
Návrat do Sivassporu.
Po úspešnom hosťovaní vo Vaslui sa Borjan vrátil do Sivassporu. V klube strávil ďalšie dve sezóny.
PFK Ludogorec Razgrad.
12. septembra 2014 sa Borjan upísal bulharskému klubu PFK Ludogorec Razgrad. Za klub debutoval v skupinovej fáze Ligy majstrov UEFA 2014/15 v zápase proti FC Liverpool, ktorý jeho tím prehral 1:2. Borjan bol prvým kanadským hráčom od roku 2007, ktorý nastúpil v skupinovej fáze Ligy majstrov (v roku 2007 nastúpil za Rosenborg BK brankár Lars Hirschfeld). Borjan však bol dvojkou v tíme, keďže jednotku zastával Vladislav Stojanov.
Radnički Niš.
15. februára 2015 sa Borjan vrátil do Srbska kde podpísal ročný kontrakt s FK Radnički Niš. Debutoval 23. februára pri remíze 0:0 s FK Crvena zvezda.
Návrat do Ludogorec Razgrad.
Borjan odmietol návrat do Radnički a podpísal nový trojročný kontrakt s Ludogorec Razgrad. Bol síce písaný ako brankár druhej voľby no po zranení Vladislava Stojanova začal sezónu ako jednotka.
Hosťovanie v Korona Kielce.
Dňa 15. februára 2017 išiel Borjan na hosťovanie do Korona Kielce do konca sezóny 2017/18. Za klub odohral 14 zápasov a zaznamenal päť čistých kont. 
Crvena Zvezda.
Dňa 24. júla 2017 Borjan oficiálne prestúpil do FK Crvena zvezda. S klubom podpísal trojročný kontrakt a vybral si dres s číslom 82. V klube debutoval 27. júla 2017 v prvom zápase tretieho predkola Európskej ligy UEFA 2017/18 pri víťazstve 2:0 nad AC Sparta Praha. O mesiac neskôr odohral svoje prvé večné derby proti Partizanu.
Vo svojej druhej sezóne prispel k postupu Crvenej zvezdy do skupinovej fázy Ligy majstrov UEFA 2018/19. V skupine zaznamenal dve čisté kontá pri remíze 0:0 s Neapolom a pri víťazstve 2:0 nad Liverpoolom. Vo február 2019 Borjan podpísal kontrakt do roku 2023.
Dňa 23. mája 2022 Borjan skóroval z penalty v poslednom zápase sezóny proti Voždovacu a zabezpečil pre klub piaty titul v rade. V júli 2022 Borjan predĺžil s klubom kontrakt do roku 2026.
V júni 2023 Borjan v rozhovore pre Sportsski žurnal prezradil, že po stretnutí s novým trénerom Barakom Bakharom mu jeho tréneri povedali, že v klube už nebude prvou voľbou.
Medzinárodná kariéra.
Borjan bol povolaný k národnému tímu Kanady v roku 2010 po dobrých výkonoch v FK Rad. Za Kanadu debutoval 10. februára 2011 v priateľskom zápase proti Grécku. Borjan sa zúčastnil Zlatého poháru CONCACAF 2011 kde svoj debut zažil pri víťazstve 1:0 nad Guadeloupe. Od konca roka 2012 je Borjan jednotkou v bránke kanadskej reprezentácie a zúčastnil sa Zlatých pohárov CONCACAF v roku 2013, 2017 a 2019. 
Borjan bol kľúčovým hráčom pri postupe Kanady na Majstrovstvá sveta vo futbale 2022. 13. novembra 2022 bol menovaný do 23-členného kádra na MS 2022. S Kanadou však skončil v skupine, keď prehrali s Belgickom (0:1), s Chorvátskom (1:4) a s Marokom (1:2).
Štatistiky.
Klubové.
"K 27. júnu 2023"
Medzinárodné.
"K 27. júnu 2023"
Úspechy.
Ludogorec
Crvena zvezda